CELEX: 31998R2520
Language: bg
Date: 1998-11-24 00:00:00
Title: Регламент (ЕО) № 2520/98 на Комисията от 24 ноември 1998 година за изменение на Регламент (ЕО) № 544/97 по отношение на сертификатите за произход за чесъна, внасян от Малайзия

Важна правна забележка

|

31998R2520

Официален вестник n° L 315 , 25/11/1998 стр. 0010 - 0011 специално чешко издание глава 3 том 24 стр. 142  - 143 специално испанско издание глава 3 том 24 стр. 142  - 143 специално унгарско издание глава 3 том 24 стр. 142  - 143 специално литвийско издание глава 3 том 24 стр. 142  - 143 LV.ES глава 3 том 24 стр. 142  - 143 MT.ES глава 3 том 24 стр. 142  - 143 PL.ES глава 3 том 24 стр. 142  - 143 SK.ES глава 3 том 24 стр. 142  - 143 специално словенско издание глава 3 том 24 стр. 142  - 143

		19881124Регламент (ЕО) № 2520/98 на Комисиятаот 24 ноември 1998 годиназа изменение на Регламент (ЕО) № 544/97 по отношение на сертификатите за произход за чесъна, внасян от МалайзияКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци [1], изменен с Регламент (ЕО) № 2520/97 на Комисията [2], и по-специално член 31, параграф 2 от него;като има предвид, че Регламент (ЕИО) № 1859/93 на Комисията от 12 юли 1993 г. за прилагане на режим на вносни лицензии за чесън, внасян от трети страни [3], изменен с Регламент (ЕО) № 1662/94 [4], освобождава за свободно обращение в Общността целия чесън, подлежащ на представяне на вносна лицензия;като има предвид, че с цел да усили контролът и да се избегне всеки риск от отклонение на търговския поток, произтичащ от използването на документи с неточно съдържание, Регламент (ЕО) № 544/97 на Комисията [5], от една страна, изисква за вноса на чесън с произход от определени трети страни да бъде представен сертификат за произход, издаван от националните компетентни органи, съгласно разпоредбите на членове от 56 до 62 от Регламент (ЕИО) № 2454/93 на Комисията от 2 юли 1993 г. за определяне на разпоредби за прилагането на Регламент (ЕИО) № 2913/92 на Съвета за създаване на Общ митнически кодекс [6], последно изменен с Регламент (ЕО) № 1677/98 [7], и от друга страна – изисква прякото транспортиране в Общността на чесъна, произхождащ от тези трети страни;като има предвид, че малайзийските власти потвърдиха, че Малайзия няма производство на чесън; като има предвид, че същевременно са били заявени вносни лицензии за чесън с деклариран произход от Малайзия съгласно Регламент (ЕО) № 1859/93; като има предвид, че броят на тези заявления се увеличава; като има предвид, че за да се избегнат измами, спрямо Малайзия следва незабавно да се приложат разпоредбите на Регламент (ЕО) № 544/97;като има предвид, че рискът от измами е резултат от липсата на производство на чесън в Малайзия; като има предвид, че следователно прилагането на разпоредбите на член 4 от Регламент (ЕО) № 544/97 би било безпредметно;като има предвид, че мерките, предвидени в настоящия регламент, са в съответствие със становището на Управителния комитет по плодовете и зеленчуците,ПРИЕ НАСТОЯЩИЯ РЕГЛАМЕНТ:Член 1Малайзия се добавя в списъка на третите страни в приложението към Регламент (ЕО) № 544/97.Член 2Член 4 от Регламент (ЕО) № 544/97 не се прилага за продуктите с деклариран произход от Малайзия, които пътуват за Общността.Член 3Настоящият регламент влиза в сила в деня на публикуването му в Официален вестник на Европейските общности.Независимо от разпоредбите на член 5, втора алинея от Регламент (ЕО) № 544/97, настоящият регламент се прилага от влизането му в сила.Настоящият регламент е задължителен в своята цялост и се прилага пряко във всички държави-членки.Съставено в Брюксел на 24 ноември 1988 година.За КомисиятаFranz FischlerЧлен на Комисията[1] ОВ L 297, 21.11.1996 г., стр. 1.[2] ОВ L 346, 17.12.1997 г., стр. 41.[3] ОВ L 170, 13.7.1993 г., стр. 10.[4] ОВ L 176, 9.7.1994 г., стр. 1.[5] ОВ L 84, 26.3.1997 г., стр. 8.[6] ОВ L 253, 11.10.1993 г., стр. 1.[7] ОВ L 212, 30.7.1998 г., стр. 18.--------------------------------------------------